**În fața vieții tale**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fața vieții tale

...

Parcă te văd, micuță, cu ghiozdănelu-n spate,

Zâmbindu-mi ștrengărește îndată ce mă vezi,

Erai așa frumoasă cu ochii blânzi și verzi,

Păreai din altă lume, venită de departe!

...

Țineam în mine totul, visare și dorință,

Orice cuvânt din minte, era un gând și-atât,

La zâmbetele-ți dulci întotdeauna mut,

Să spun că îmi ești dragă, părea cu neputință!

...

Așa trecut-au anii până când te-am pierdut

Dar ce-ai lăsat în mine a prins apoi să ardă,

Doar amintirea ta părea că mă dezmiardă,

Și-aceeași amintire Doamne, cât m-a durut!

...

Însă ne născusem să împărțim o soartă,

Te-am căutat o vreme și-apoi te-am regăsit,

În fața vieții tale eu am bătut la poartă,

Iar tu, visarea vieții mele, îndată m-ai primit!